hotchpotch/miracl-hf-unified huggingface dataset:
วลาดีมีร์-ซุซดัล
วลาดีมีร์-ซุซดัล (; ) หรือ วลาดีมีร์-ซุซดัลรุส (; ) เป็นราชรัฐสืบต่อจากจักรวรรดิเคียฟรุส และเป็นราชรัฐรุสที่มีอำนาจมากที่สุดในปลายคริสต์ศตวรรษที่ 12 และรุ่งเรืองต่อมาจนถึงปลายคริสต์ศตวรรษที่ 14 วลาดีมีร์-ซุซดัลถือกันว่าเป็นแห่งของความเจริญของภาษารัสเซียและความเป็นชาตินิยม วลาดีมีร์-ซุซดัลเจริญขึ้นมาเป็นอาณาจักรแกรนด์ดยุคแห่งมอสโคว์
ราชรัฐมีเนื้อที่ครอบคลุมอาณาบริเวณอันกว้างขวางทาตะวันออกเฉียงเหนือของเคียฟรุส โดยมีแม่น้ำวอลกา แม่น้ำโอคา และแม่น้ำนอร์เทิร์นดวีนา เป็นเขตแดน ในคริสต์ศตวรรษที่ 11 เมืองหลวงอยู่ที่รอสตอฟ เมืองสำคัญอื่น ๆ ก็รวมทั้งซุซดัล, ยาโรสลัฟล์ และเบโลเซียสค์
หลังจากวลาดีมีร์ โมโนมัค (Vladimir Monomakh) ก่อตั้งราชรัฐในปี ค.ศ. 1093 แล้วพระองค์ก็ทรงย้ายเมืองหลวงจากรอสตอฟไปยังซุซดัล 15 ปีต่อมาพระองค์ก็ทรงสร้างเสริมและก่อสร้างปฏิสังขรณ์เมืองวลาดีมีร์บนฝั่งแม่น้ำคลีอัซมา (Klyazma River) ขึ้นใหม่ พระราชโอรสยูริ ดอลโกรูคี (Yury Dolgoruky) ย้ายราชสำนักไปยังวลาดีมีร์ในปี ค.ศ. 1157 แต่ความไม่เต็มใจของขุนนางของรอสตอฟและซุซดัลนำไปสู่สงครามกลางเมืองที่ตามมา
ในกลางคริสต์ศตวรรษที่ 12 เมื่อดินแดนทางตอนใต้ของรุสถูกรุกรานปล้นสดมโดยชนเร่รอนเตอร์กิก ซึ่งทำให้ประชาชนต้องอพยพหนีขึ้นไปทางเหนือ ไปตั้งถิ่นฐานกันเป็นชุมชนหลายชุมชนอยู่ในบริเวณที่เดิมเป็นป่าที่เรียกว่า ซาเลเซีย
ซิงเกิลประจำตัวละครในเค-อง! ก๊วนดนตรีแป๋วแหวว
บทความนี้เป็นบทความที่รวมรายชื่อ ซิงเกิลประจำตัวละคร จากอนิเมะเรื่อง "เค-อง! ก๊วนดนตรีแป๋วแหวว"
K-ON! Character Image Song Series - Yui Hirasawa เป็นซิงเกิลเพลงประจำตัวละคร ฮิราซาว่า ยุย ขับร้องโดย อากิ โทโยซากิ วางจำหน่ายเมื่อวันที่ 17 มิถุนายน 2009 ที่ญี่ปุ่น โดย Pony Canyon
K-ON! Character Image Song Series - Mio Akiyama เป็นซิงเกิลเพลงประจำตัวละคร อาคิยามะ มิโอะ ขับร้องโดย โยโกะ ฮิกาซะ วางจำหน่ายเมื่อวันที่ 17 มิถุนายน 2009 ที่ญี่ปุ่น โดย Pony Canyon
Maddy Candy เป็นซิงเกิลเพลงประจำตัวละคร ยามานากะ ซาวาโกะ สมาชิกวง DEATH DEVIL ขับร้องโดย อาซามิ ซานาดะ วางจำหน่ายเมื่อวันที่ 12 สิงหาคม 2009 ที่ญี่ปุ่น โดย Pony Canyon
K-ON! Character Image Song Series - Ritsu Tainaka เป็นซิงเกิลเพลงประจำตัวละคร ไทนากะ ริทสึ ขับร้องโดย ซาโตมิ ซาโต วางจำหน่ายเมื่อวันที่ 26 สิงหาคม 2009 ที่ญี่ปุ่น โดย Pony Canyon
K-ON! Character Image Song Series - Tsumugi Kotobuki เป็นซิงเกิลเพลงประจำตัวละคร โคโตบุกิ สึมุกิ ขับร้องโดย มินาโกะ โคโตบูกิ วางจำหน่ายเมื่อวันที่ 26 สิงหาคม 2009 ที่ญี่ปุ่น โดย Pony Canyon
K-ON! Character Image Song Series - Azusa Nakano เป็นซิงเกิลเพลงประจำตัวละคร นากาโนะ อาซึสะ ขับร้องโดย อายานะ ทาเกตัตสึ วางจำหน่ายเมื่อวันที่ 26 สิงหาคม 2009 ที่ญี่ปุ่น โดย Pony Canyon
K-ON! Character Image Song Series - Nodoka Manabe เป็นซิงเกิลเพลงประจำตัวละคร มานาเบะ โนโดกะ ขับร้องโดย จิกะ ฟูจิโต วางจำหน่ายเมื่อวันที่ 21 ตุลาคม 2009 ที่ญี่ปุ่น โดย Pony Canyon
K-ON! Character Image Song Series - Ui Hirasawa เป็นซิงเกิลเพลงประจำตัวละคร ฮิราซาว่า อุอิ ขับร้องโดย มาโดกะ โยเนซาว่า วางจำหน่ายเมื่อวันที่ 21 ตุลาคม 2009 ที่ญี่ปุ่น โดย Pony Canyon
K-ON!! Character Image Song - Yui Hirasawa เป็นซิงเกิลเพลงประจำตัวละคร ฮิราซาว่า ยุย ขับร้องโดย อากิ โทโยซากิ วางจำหน่ายเมื่อวันที่ 21 กันยายน 2010 ที่ญี่ปุ่น โดย Pony Canyon
K-ON!! Character Image Song - Mio Akiyama เป็นซิงเกิลเพลงประจำตัวละคร อาคิยามะ มิโอะ ขับร้องโดย โยโกะ ฮิกาซะ วางจำหน่ายเมื่อวันที่ 21 กันยายน 2010 ที่ญี่ปุ่น โดย Pony Canyon
อาร์เมอร์ฮีโร่ 5 เทพนักรบ
Armor Hero 5 เทพนักรบ () เป็นภาพยนตร์ประเภทโทคุซัทสึจากประเทศจีน ผลิตโดยบริษัท GUANGDONG ALPHA ANIMATION AND CULTURE Co., Ltd. มีจำนวนตอนทั้งหมด 52 ตอน
ในประเทศไทย ได้เคยออกอากาศทางโมเดิร์นไนน์ โดยออกอากาศทุกวันอาทิตย์ เวลา 07.30 น. และ ช่อง การ์ตูนคลับ แชนเนล ส่วน ลิขสิทธิ์ในการจัดจำหน่ายวีซีดีโดย ทีไอจีเอ 
ศัตรูที่แท้จริงของArmor Hero มีความต้องการยึดครองโลกและทำลายหินแสงเงาทั้ง 5 รวมไปถึงทายาทหมู่บ้านแสงเงาที่หลงเหลือในปัจจุบัน ในอดีตได้ถูกนักรบเกราะจักรพรรดิทำการสะกดไว้ในโลกแต่ด้วยพลังสะกดที่เสื่อมลงในอีก49,999ปีต่อมาทำให้กลับมารุกรานโลกอีกครั้ง
การ์ดปิศาจ คือ การ์ดที่ทำการผนึกปิศาจเอาไว้และเมื่อต้องการใช้ปิศาจจึงจำเป็นต้องใช้เครื่องถอดรหัสทำการสแกนการ์ดให้ปิศาจมีชีวิตขึ้นมา สามารถรวมร่างกับมนุษย์ได้ต่อเมื่อการ์ดปิศาจได้ถูกสแกนผ่านเครื่องและมีมุนษย์อยู่ในเครื่องถอดรหัส
จอห์น โอบี มิเกล
จอห์น โอบี มิเกล () เป็นนักฟุตบอลชาวไนจีเรีย ปัจจุบันเล่นให้กับสโมสรฟุตบอลเทียนจิน เทนด้าในไชนีสซูเปอร์ลีก
ในศึกแอฟริกันคัพออฟเนชั่นส์ มิเกลเล่นเป็นตัวทำเกมโดยยืนอยู่หลังกองหน้า ทำให้เมื่อเขากลับมาเล่นให้สโมสร มิเกลมีบทบาทในเกมรุกมากขึ้น บอลยาวสุดมหัศจรรย์ของมิเกลในเกมกับพอร์ตสมัธช่วยให้ดร็อกบาหลุดเข้าไปทำประตูได้
เกมนัดที่ 150 ของมิเกลกับเชลซีเป็นการพบกับอาร์เซนอลที่แสตมฟอร์ดบริดจ์ และเมื่อจบฤดูกาลมิเกลได้สัมผัสกับตำแหน่งแชมป์พรีเมียร์ลีกเป็นครั้งแรกแม้ว่าเขาจะพลาดการลงเล่นใน 3 นัดสุดท้าย นัดชิงชนะเลิศเอฟเอคัพและฟุตบอลโลกที่แอฟริกาใต้เพราะปัญหาอาการบาดเจ็บ
มิเกลย้ายมาเชลซีในช่วงตลาดซื้อขายนักเตะเปิดกลางปีหลังจากที่คว้าแชมป์ลีกมาได้ 2 สมัยติดต่อกัน ในตอนนั้นมิเกลมีอายุเพียง 19 ปีและกำลังเล่นให้กับสโมสรในนอร์เวย์อย่างลินออสโลโดยมีค่าตัวอยู่ที่ 16 ล้านปอนด์
ขณะนั้นมิเกลเป็นดาวรุ่งที่มีความแข็งแกร่ง ทักษะที่ดีในการเล่นกับบอล เขาฉายแววเด่นในศึกแอฟริกันคัพออฟเนชั่นส์ชว่งต้นปีนั้น เกมแรกในทีมชาติชุดใหญ่ของมิเกลคือเกมในเดือนสิงหาคมปี 2005 มูริณโญ่เคยกล่าวถึงมิเกลว่า’ทุกคนรักเขาไม่ใช่แค่ผม เขาเป็นดาวรุ่งที่น่าทึ่งและได้มาเล่นให้กับเรา
มิเกลได้รับเลือกให้เป็นดาวรุ่งยอดเยี่ยมของสโมสรประจำฤดูกาล 2007/08 เขายังทำผลงานได้อย่างยอดเยี่ยมกับทีมชาติไนจีเรียในศึกชิงแชมป์ทวีปของชาติในแอฟริกา มิเกลลงเล่นนัดชิงชนะเลิศคาร์ลิ่งคัพกลังจากกลับมาช่วยทีมได้ไม่นาน และมีส่วนร่วมในนัดสำคัญอีกหลายครั้ง รวมไปถึงชัยชนะเหนือแมนเชสเตอร์ยูไนเต็ดที่เขาทำผลงานได้ดีมาก
ฟอร์มการเล่นที่ดีของมิเกลกลายเป็นเรื่องปกติมากขึ้นในฤดูกาล 2008/09 ที่เอสเซียงมีอาการบาดเจ็บรบกวนเกือบทั้งฤดูกาล และเขายังมีส่วนร่วมในการคว้าแชมป์เอฟเอคัพปี 2009
มิเกลเริ่มต้นฤดูกาลด้วยฟอร์มที่ดีและคว้ารางวัลผู้เล่นยอดเยี่ยมประจำเดือนธันวาคมของเชลซีไปครอง สิ่งเดียวที่มิเกลขาดไปคือการทำประตู แต่เขากล่าวว่าเชลซียังมีกองกลางคนอื่นในทีมที่สามารถทำประตูได้ทำให้หน้าที่เขาคือเน้นเกมรับไม่ให้ฝั่งตรงข้ามทำประตูได้ก็พอ
นกแสกแดง
นกแสกแดง (; ) เป็นนกล่าเหยื่ออยู่ในวงศ์นกแสก (Tytonidae) มีรูปร่างโดยทั่วไปคล้ายนกแสกธรรมดา ("Tyto alba") แต่มีขนาดที่เล็กกว่า เมื่อโตเต็มที่จะมีความสูงประมาณ 28-29 เซนติเมตร ลำตัวด้านบนมีสีน้ำตาลแดงหรือน้ำตาลเหลือง อันเป็นที่มาของชื่อ มีลายจุดสีน้ำตาลเหลืองหรือสีเนื้อ ด้านล่างลำตัวและใบหน้าสีเนื้อแกมชมพู มีลายแต้มสีออกม่วง ตาสีน้ำตาลเข้ม มีขนสีน้ำตาลยื่นยาวเล็กน้อยออกไปทางด้านข้างของรูหูเป็นพุ่ม ในขณะที่บินจะเห็นปีกค่อนข้างสั้น
จัดเป็นนกที่บินได้เก่งมาก และอาจส่งเสียงร้องไปในขณะที่บิน โดยที่นกแสกชนิดนี้จะพบได้เฉพาะในป่าดิบและป่าเบญจพรรณ ตั้งแต่พื้นราบจนกระทั่งความสูง 2,200 เมตร จากระดับน้ำทะเล ออกหากินในตอนกลางคืน ตอนกลางวันส่วนใหญ่จะหลบซ่อนตามโพรงของต้นไม้ จึงทำให้พบเห็นตัวค่อนข้างยาก มีฤดูผสมพันธุ์ตลอดทั้งปี โดยทำรังตามโพรงต้นไม้ ซึ่งเป็นโพรงที่เกิดตามธรรมชาติ หรือโพรงที่สัตว์อื่น ๆ ทำทิ้งเอาไว้ รังมักจะอยู่สูงจากพื้นดินประมาณ 2-5 เมตร หรือมากกว่า นกมักจะใช้โพรงเดิมเป็นประจำทุก ๆ ปี นอกเหนือจากโพรงเหล่านั้นถูกนกหรือสัตว์อื่น ๆใช้ และนกแสกแดงไม่สามารถที่จะขับไล่ออกไปได้ ปรกติไม่มีวัสดุรองรังอีก รูปร่างของไข่เป็นรูปไข่ค่อนข้างกลม ขนาดโดยเฉลี่ย 30.0 x 34.5 มิลลิเมตร เปลือกไข่มีสีขาว ผิวเรียบ ในแต่ละรังมีไข่ 3-4 ฟอง บางรังก็มี 5 ฟอง ตัวเมียตัวเดียวที่ทำการฟักไข่ โดยเริ่มฟักหลังจากที่ออกไข่ฟองแรก ทั้ง 2 เพศช่วยกันเลี้ยงลูกอ่อน การพัฒนาของลูกอ่อนไม่แตกต่างไปจากนกแสกธรรมดามากนัก
นกแสกแดงจัดเป็นนกแสก 1 ใน 2 ชนิดที่พบได้ในประเทศไทย โดยพบได้ในภาคเหนือ ภาคตะวันตกและภาคใต้ ส่วนภาคตะวันออกเฉียงเหนือและภาคตะวันออกพบได้น้อยและพบได้เฉพาะพิ้นที่บางส่วนเท่านั้น ในต่างประเทศพบได้ตั้งแต่ภูมิภาคเอเชียใต้ เช่น ศรีลังกา จนถึงภูมิภาคเอเชียตะวันออกเฉียงใต้ เช่น ฟิลิปปินส์ ทำให้แบ่งออกได้เป็น 6 ชนิดย่อยด้วยกัน เช่น "P. b. badius" พบในเอเชียตะวันออกเฉียงใต้, "P. b. saturatus" พบในรัฐสิกขิม, "P. b. ripleyi" พบในอินเดียตอนใต้, "P. b. assimilis" พบในศรีลังกา เป็นต้น
ลีล
ลีล () หรือ ไรเซิล () เป็นเมืองหลวงของแคว้นนอร์-ปาดกาแล และเป็นเมืองบริหารของจังหวัดนอร์ในประเทศฝรั่งเศส ตั้งอยู่ทางตอนเหนือของประเทศ ลีลเป็นเมืองเอกของนครลีล (Lille Métropole) ซึ่งเป็นเมืองที่ใหญ่เป็นลำดับสี่ของเมืองมหานคร รองจากปารีส ลียง และมาร์แซย์ ลีลตั้งอยู่บนฝั่งแม่น้ำเดิล ติดกับพรมแดนประเทศเบลเยียม
ลีลที่ผนวกลอม (Lomme) เมื่อวันที่ 27 กุมภาพันธ์ ค.ศ. 2000 มีประชากร 226,014 คน (ค.ศ. 2006) ขณะที่นครลีลหรือลีลและปริมณฑลที่รวมรูแบ, ตูร์กวง และชุมชนอื่น ๆ มีประชากรทั้งหมด 1,091,438 คน ยูโรดิสตริกต์ (eurodistrict) Lille-Kortrijk ที่รวมทั้งเมือง Kortrijk, Tournai, Mouscron และYpres ในเบลเยียมมีประชากรทั้งหมด 1,905,000 คน
รหัสสถาบันสถิติศาสตร์และเศรษฐศึกษาแห่งชาติ (ฝรั่งเศส)
รหัสสถาบันสถิติศาสตร์และเศรษฐศึกษาแห่งชาติ () คือรหัสดัชนีตัวเลขที่สร้างขึ้นโดยสถาบันสถิติศาสตร์และเศรษฐศึกษาแห่งชาติฝรั่งเศส () เพื่อใช้ในการระบุสิ่งต่าง ๆ ที่รวมทั้งเทศบาลและจังหวัด นอกจากนั้นก็ยังใช้เป็นเลขประจำตัวประชาชนด้วย
มูแล็ง
มูแล็ง () ในภาษาฝรั่งเศสแปลว่า "โรงสี" เป็นชื่อที่นิยมใช้เป็นชื่อเมืองที่ได้แก่
มูแล็ง (จังหวัดอาลีเย)
มูแล็ง () เป็นเมืองหลวงของจังหวัดอาลีเยในแคว้นโอแวร์ญในประเทศฝรั่งเศส เมืองมูแล็งตั้งอยู่ทางตอนกลางของฝรั่งเศสบนฝั่งแม่น้ำอาลีเย
ก่อนการปฏิวัติฝรั่งเศส มูแล็งเป็นเมืองหลวงของจังหวัดบูร์บอแน (Bourbonnais) และเป็นที่ตั้งของสำนักของดยุคแห่งบูร์บง หลักฐานทางการเขียนที่เก่าที่สุดปรากฏในปี ค.ศ. 990 ในปี ค.ศ. 1232 อาร์ช็องโบที่ 8 ซีร์เดอบูร์บงมอบฐานะให้แก่หมู่บ้าน มูแล็งมารุ่งเรืองขึ้นในปี ค.ศ. 1327 เมื่อพระเจ้าชาลส์ที่ 4 แห่งฝรั่งเศส ทรงยกฐานะของหลุยส์ที่ 1 แห่งแกลร์มงขึ้นเป็นดยุคแห่งบูร์บอง อาจจะเป็นหลุยส์หรือปีเตอร์ที่ 2 ดยุคแห่งบูร์บงและโอแวร์ญย้ายเมืองหลวงจาก Bourbon-l'Archambault มายังมูแล็ง
ริชาร์ด รอเจอส์
ริชาร์ด รอเจอส์ () เกิดเมื่อวันที่ 23 กรกฎาคม ค.ศ. 1933 เป็นสถาปนิกชาวอังกฤษ มีผลงานการออกแบบในลักษณะสมัยใหม่นิยมและคติคำนึงประโยชน์ (functionalist) เขาเกิดที่เมืองฟลอเรนซ์ ในปี 1933 เข้าศึกษาที่สมาคมสถาปัตยกรรม วิทยาลัยสถาปัตยกรรม ในลอนดอน ก่อนที่จะมาจบการศึกษาจาก Yale School of Architecture ในปี 1962
แกลร์มง-แฟร็อง
แกลร์มง-แฟร็อง (, ฟังเสียง) เป็นเมืองหลวงของจังหวัดปุย-เดอ-โดมในแคว้นโอแวร์ญในประเทศฝรั่งเศส เมืองแกลร์มง-แฟร็องตั้งอยู่ทางตอนกลางค่อนมาทางด้านใต้ของฝรั่งเศส นที่ราบลีมาญ (Limagne) ในมาซิฟซ็องทราล (Massif Central) ที่ล้อมรอบด้วยบริเวณอุตสาหกรรม แกลร์มง-แฟร็องมีชื่อเสียงว่าเป็นเมืองที่ตั้งอยู่ในบริเวณที่เดิมเป็นแนวภูเขาไฟที่เรียกว่าแนวภูเขาไฟเดอปุย (Chaîne des Puys) ปุย-เดอ-โดม (13 กิโลเมตรจากแกลร์มง-แฟร็อง) เป็นยอดที่สูงที่สูงที่สุดและเป็นที่รู้จักกันดีที่สุดของบริเวณนี้ ที่มองเห็นได้แต่ไกล
มหาวิหารน็อทร์-ดามเดอลาซงป์ซียงแห่งแกลร์มง-แฟร็อง มหาวิหารแบบกอทิกที่สร้างด้วยหินลาวาสีดำซึ่งทำให้เป็นเอกลักษณ์ต่างจากมหาวิหารอื่น ๆ หอด้านตะวันตกหน้าวัดสองหอสูง 96.2 เมตร ซึ่งสูงกว่าสิ่งก่อสร้างใด ๆ ในตัวเมือง
รอวันฉันรักเธอ
"รอวัน...ฉันรักเธอ" เป็นสตูดิโออัลบั้มชุดที่ 2 ของ วงคีรีบูน ออกวางแผงครั้งแรกเมื่อปี พ.ศ. 2527 โดยในอัลบั้มนี้ทางวงได้คุณปราจีน ทรงเผ่า อดีตสมาชิกวง ดิ อิมพอสซิเบิล มาเป็นโปรดิวเซอร์คู่กับอ๊อด รณชัย นักร้องนำของวง เพลงเปิดตัวของอัลบั้มได้แก่เพลง รอวันฉันรักเธอ ซึ่งอ๊อดได้แต่งเพลงนี้จากชีวิตจริงของมือกลองคนแรกของวงที่จะต้องไปศึกษาต่อที่สิงคโปร์ เมื่อเพลงนี้ถูกเปิดตามหน้าปัดวิทยุก็เป็นที่ชื่นชอบของแฟนเพลง และเพลงนี้กลายเป็นเพลงประจำตัวของ อ๊อด คีรีบูน ไปในที่สุด และเพลงโปรโมตเพลงต่อมาได้แก่เพลง ปลูกรัก ซึ่งเป็นเพลงเก่าของ วงสุนทราภรณ์ นอกจากนี้ยังมีเพลงที่อ๊อดแต่งให้กับคนรักซึ่งต่อมาคือภรรยาคู่ชีวิตของเขาโดยเฉพาะได้แก่เพลง เพื่อสองเรา อัลบั้มนี้ประสบความสำเร็จมากที่สุดทั้งทางด้านยอดขายและเสียงตอบรับ
เมื่อการทัวร์คอนเสิร์ตในอัลบั้มชุดนี้สิ้นสุดลงและกำลังจะเริ่มทำสตูดิโออัลบั้มชุดที่ 3 อัลบั้ม เพื่อน โหน่ง ไกรฤทธิ์ มือเบสของวงได้ขอลาออกจากวงเพื่อไปช่วยดูแลธุรกิจของครอบครัว
"เพลงที่แต่งขึ้นโดย คีรีบูน
"เพลงจากต้นฉบับของ วงสุนทราภรณ์
ชาทร์
ชาทร์ () เป็นเมืองหลวงของจังหวัดเออเรลัวร์ในแคว้นซ็องทร์-วาลเดอลัวร์ ประเทศฝรั่งเศส เมืองชาทร์ตั้งอยู่ทางตะวันตกเฉียงใต้ของกรุงปารีส ทางตอนกลางของประเทศ
ชาทร์ตั้งอยู่บนฝั่งซ้ายของแม่น้ำเออร์บนเนินที่เป็นที่มีมหาวิหารชาทร์ ที่ได้รับการขึ้นทะเบียนเป็นมรดกโลกตั้งเด่นล้อมรอบไปด้วยบ้านเรือนของชาวเมือง
รัฐซูเลีย
ซูเลีย () เป็นหนึ่งใน 23 รัฐของประเทศเวเนซุเอลา มีเมืองหลวงคือมาราไกโบ ในปี 2007 มีประชากรราว 3,620,200 คน ทำให้เป็นรัฐที่มีประชากรมากที่สุดาของรัฐในเวเนซุเอลา เป็นรัฐที่ตั้งอยู่ทางตะวันตกเฉียงเหนือของประเทศ ตั้งอยู่รอบทะเลสาบมาราไกโบ ทะเลสาบที่ใหญ่ที่สุดในละตินอเมริกาและเป็นแหล่งน้ำมันและแก๊สที่ใหญ่ที่สุด ที่แจกจ่ายให้กับซีกโลกตะวันตก
ดีพาร์เทอร์
ดีพาร์เทอร์ () คือสตูดิโออัลบั้มภาษาอังกฤษลำดับที่ 3 ของเจสซี แม็กคาร์ตนีย์ นักร้องชาวอเมริกัน มีการออกจำหน่ายในช่วง 20 พฤษภาคม - 30 มิถุนายน พ.ศ. 2551 ทั่วโลก และมีการออกจำหน่ายอีกครั้งในรูปแบบ "รีชาร์ตด์" เมื่อวันที่ 7 เมษายน พ.ศ. 2552
สมาคมฟุตบอล (ประเทศอังกฤษ)
สมาคมฟุตบอล () หรือ เอฟเอ () เป็นสมาคมฟุตบอลในประเทศอังกฤษ เป็นสมาคมฟุตบอลที่เก่าแก่ที่สุดในโลก ก่อตั้งขึ้นเมื่อปี ค.ศ. 1863 ในปัจจุบันมีเจ้าชายวิลเลียมทรงเป็นประธาน และอยู่ภายใต้พระบรมราชูปถัมภ์ของสมเด็จพระราชินีนาถอลิซาเบธที่ 2 มีทีมชาติอังกฤษ อยู่ในสังกัด และมีรายการฟุตบอลสำคัญ เช่น พรีเมียร์ลีก ฟุตบอลลีก เอฟเอคัพ โดยผู้ร่วมก่อตั้งบางส่วนซึ่งสนับสนุนให้ใช้มือเล่น ได้แยกออกไปตั้งสมาคมรักบี้อังกฤษในเวลาต่อมา เนื่องจากขัดแย้งกับผู้ร่วมก่อตั้งที่ให้ใช้เท้าเล่น
แร็งส์
แร็งส์ (, ) เป็นเมืองในจังหวัดมาร์นในแคว้นช็องปาญาร์แดนในประเทศฝรั่งเศส เมืองแร็งส์ตั้งอยู่ทางตะวันออกเฉียงเหนือของฝรั่งเศส ราว 129 กิโลเมตรทางตะวันออกเฉียงเหนือของปารีส
แร็งส์ก่อตั้งขึ้นโดยกอลและกลายมาเป็นเมืองสำคัญระหว่างสมัยจักรวรรดิโรมัน ต่อมาแร็งส์ก็มามีบทบาทสำคัญต่อราชบัลลังก์ฝรั่งเศสในการเป็นสถานที่สำหรับการทำพระราชพิธีบรมราชาภิเษกพระมหากษัตริย์ฝรั่งเศสที่มหาวิหารนอเทรอดามแห่งแร็งส์
แอดิเลด
แอดิเลด ( ) เป็นเมืองหลวงและเมืองที่มีประชากรมากที่สุดของรัฐเซาท์ออสเตรเลีย และเป็นเมืองที่ใหญ่ที่สุดเป็นอันดับ 5 ของออสเตรเลีย กับประชากรมากกว่า 1.1 ล้านคน ชื่อเมืองตั้งตามพระนามของอเดลเลดแห่งแซ็กซ-ไมนิงเก็น สมเด็จพระราชินีแห่งสหราชอาณาจักร พระอัครมเหสีในสมเด็จพระเจ้าวิลเลียมที่ 4 แห่งสหราชอาณาจักร เมืองก่อตั้งในปี ค.ศ. 1836
ในปัจจุบัน แอดิเลด มีชื่อเสียงด้านงานเทศกาลต่าง ๆ และงานกีฬา อาหาร ไวน์ และวัฒนธรรม กับชายหาดที่กว้างขวาง และยังติดอันดับเมืองที่น่าอยู่ใน 10 อันดับแรกของ "นิตยสารอีโคโนมิสต์"
สำนักข่าว
สำนักข่าว () เป็นองค์กรจัดหา และรายงาน เนื้อหาข่าวทุกชนิด เพื่อจำหน่ายแก่องค์กรค้าข่าว เช่น หนังสือพิมพ์ นิตยสาร ตลอดจนการรายงานข่าว ทางวิทยุกระจายเสียง และวิทยุโทรทัศน์ ทั้งนี้ หมายรวมถึง การบริการเนื้อหาข่าว ผ่านสื่อชนิดต่างๆ เช่น โทรเลข โทรพิมพ์ () เว็บไซต์ บริการข้อความสั้น () ทางโทรศัพท์เคลื่อนที่ เป็นต้น
ซอลต์เลกซิตี
ซอลต์เลกซิตี () เป็นเมืองหลวงและเมืองที่มีประชากรมากที่สุดของรัฐยูทาห์ จากข้อมูลเมื่อวันที่ 1 กรกฎาคม ค.ศ. 2008 มีประชากร 181,698 คน เป็นเมืองที่ใหญ่ที่สุดอันดับที่ 125 ของสหรัฐอเมริกา เมืองก่อตั้งในปี 1847 ในชื่อเกรตซอลต์เลกซิตี
ซอลต์เลกซิตีได้พัฒนาแหล่งท่องเที่ยวภายนอกอย่างแข็งแรง โดยเฉพาะ การเล่นสกี และในปี 2002 ยังได้เป็นสถานที่จัดโอลิมปิกฤดูหนาว
แรน
แรน (; ) เป็นเมืองที่ตั้งอยู่ทางตะวันออกของบริตานีทางตะวันตกเฉียงเหนือของประเทศฝรั่งเศส แรนเป็นเมืองหลวงของแคว้นเบรอตาญและจังหวัดอีเลวีแลน ตัวเมืองตั้งอยู่บนเนินระหว่างที่ที่แม่น้ำอีลและแม่น้ำวีแลนมาบรรจบกัน ตัวเมืองทางตอนใต้ของตัวเมืองต่ำกว่าทางตอนเหนือ แรนเป็นที่ตั้งของมหาวิหารแซ็ง-ปีแยร์แห่งแรน
จังหวัดแอ็งเดรลัวร์
แอ็งเดรลัวร์ () เป็นจังหวัดในแคว้นซ็องทร์-วาลเดอลัวร์ในประเทศฝรั่งเศส แอ็งเดรลัวร์ตั้งตามชื่อแม่น้ำแอ็งดร์และแม่น้ำลัวร์ ตัวจังหวัดตั้งอยู่ทางตอนกลางค่อนไปทางตะวันตกของประเทศ โดยมีเมืองหลักอยู่ที่เมืองตูร์ ซึ่งเป็นเมืองศูนย์กลางทางการศึกษามาตั้งแต่ยุคกลาง
แอ็งเดรลัวร์เป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของอดีตจังหวัดตูแรน (Touraine)
ทีน่า เฟย์
เอลิซาเบธ สเตมาทีน่า "ทีน่า" เฟย์ () เกิดเมื่อวันที่ 18 พฤษภาคม ค.ศ. 1970 เป็นนักแสดงชาวอเมริกัน นักเขียน ดาราตลก และโปรดิวเซอร์รายการโทรทัศน์ เธอได้รับรางวัลเอมมี 7 ครั้ง รางวัลลูกโลกทองคำ 3 ครั้ง รางวัลแซกอวอร์ดส 3 ครั้ง และรางวัลสมาคมนักเขียนอเมริกา 4 ครั้ง เธอได้รับรางวัลคนบันเทิงแห่งปี จากสำนักข่าวเอพี
หลังจากจบการศึกษาจากมหาวิทยาลัยเวอร์จิเนียในปี ค.ศ. 1992 เฟย์ย้ายมาอยู่ชิคาโก เธอเข้าเรียนการแสดงด้นตลกสดกับคณะ เดอะเซคันด์ซิตี ที่เธอได้มาเป็นผู้เล่นในปี 1994 จากนั้น 3 ปีต่อมา เฟย์ได้กลายเป็นนักเขียนบทให้กับสเกตช์คอเมดี รายการ "แซเทอร์เดย์ไนต์ไลฟ์" เธอได้รับการเลื่อนตำแหน่งเป็นหัวหน้าทีมเขียนบทในปี 1999 ในปีต่อมาเธอได้กลายเป็นทีมแสดงในโชว์ ในช่วงที่เธออยู่ที่นั่นเธอเป็นผู้กระกาศข่าวร่วมในรายการ ในช่วงรายงานสุดสัปดาห์ หลังจากนั้นเธออกจากรายการ "แซเทอร์เดย์ไนต์ไลฟ์" ในปี 2006 มาทำรายการโทรทัศน์ของตัวเองที่ชื่อ "30 Rock" เป็นรายการตลกสถานการณ์ ที่ได้มาจากประสบการณ์ตอนอยู่ที่ "แซเทอร์เดย์ไนต์ไลฟ์" ในซีรีส์นี้เฟย์เล่นเป็นหัวหน้านักเขียนบทของซีรีส์แต่งแนวสเกตช์คอเมดี
ในปี 2004 เฟย์มีผลงานภาพยนตร์ครั้งแรกทั้งในฐานะนักเขียนและนักแสดงร่วม ในหนังตลกวัยรุ่นที่ชื่อ "Mean Girls" ในปี 2008 เธอแสดงในภาพยนตร์ตลกเรื่อง "Baby Mama" แสดงร่วมกับ เอมี โพห์เลอร์ ในปี 2009 เธอได้รับรางวัลเอมมีจากการแสดงล้อเลียนผู้เข้าสมัครรองประธานาธิบดีพรรคริพับลิกัน แซราห์ เพลิน ในการเป็นแขกรับเชิญให้กับ "แซเทอร์เดย์ไนต์ไลฟ์"
มัลโคล์ม เดวิด เคลลีย์
มัลโคล์ม เดวิด เคลลีย์ () เกิดเมื่อวันที่ 12 พฤษภาคม ค.ศ. 1992 เป็นนักแสดงวัยรุ่นชาวอเมริกัน เริ่มผลงานแสดงภาพยนตร์ในปี 2004 เรื่อง "You Got Served" เขาปรากฏในซีรีส์ทางโทรทัศน์เรื่อง "Lost" กับบทวอลต์ เขามีบทบาทสำคัญในฤดูกาลแรก (2004-2005) และยังปรากฏตัวส่วนใหญ่ในฤดูกาลที่ 2 (2005-2006) จากนั้นกลับมาปรากฏตัวอีกครั้งในตอนสุดท้ายของฤดูกาลที่ 3 ชื่อตอน "Through the Looking Glass" และปรากฏตัว 2 ครั้งในฤดูกาลที่ 4 ในตอนที่ชื่อ "Meet Kevin Johnson" และ "There's No Place Like Home" และกับตอนในฤดูกาลที่ 5 ที่ชื่อตอน "The Life and Death of Jeremy Bentham"
เขายังแสดงในซีรีส์ "Judging Amy", "" และ "My Name Is Earl"
ซินเธีย วาทรอส
ซินเธีย มิเชล วาทรอส () เกิดเมื่อวันที่ 2 กันยายน ค.ศ. 1968 เป็นนักแสดงชาวอเมริกัน มีผลงานแสดงทั้งภาพยนตร์ ละครเวที และซีรีส์ทางโทรทัศน์ มีผลงานที่เป็นที่รู้จักในบท ลิบบี ในซีรีส์ทางช่องเอบีซี เรื่อง "Lost" บทเคลลีย์ ใน "The Drew Carey Show" บทเอรินใน "Titus" บทแอนนี ดัตตัน ใน "Guiding Light" เธอเกิดในเลกโอเรียน ในรัฐมิชิแกน
คีลี แซนเชซ
คีลี มิเชลล์ แซนเชซ () เกิดเมื่อวันที่ 13 ตุลาคม ค.ศ. 1977 เป็นนักแสดงชาวอเมริกัน เธอแสดงในซีรีส์ทางช่อง The WB เรื่อง "Related" และร่วมแสดงในซีรีส์ทางช่องเอบีซี ในฤดูกาลที่ 3 เรื่อง "Lost" แต่เธอมีบทบาทเพียงเล็กน้อยในรายการนี้ แซนเชซแสดงนำใน "Football Wives"
มิรา ฟูร์ลัน
มิรา เฟอร์แลน () เกิดเมื่อวันที่ 7 กันยายน ค.ศ. 1955 เป็นนักแสดง นักร้องชาวโครเอเชีย ปัจจุบันย้ายรกรากมาอยู่ในสหรัฐอเมริกา เธอมีผลงานที่เป็นที่รู้จักในบท เดเลนน์ ในซีรีส์แนววิทยาศาสตร์เรื่อง "Babylon 5" และบทแดเนียล รุสโซ ในซีรีส์เรื่อง "Lost"
สำเนียงสะกอม
ภาษาไทยถิ่นใต้สำเนียงสะกอม เป็นภาษาไทยใต้กลุ่มหนึ่งที่มีความเป็นเอกลักษณ์ที่แตกต่างจากภาษาใต้อื่นๆ มีคำศัพท์ที่ได้รับอิทธพลมาจากภาษาไทยถิ่นใต้ ภาษามลายูปัตตานี เป็นต้น ภาษาไทยถิ่นใต้สำเนียงสะกอมมีใช้พูดสื่อสารกันในระหว่างสองตำบล ในสองอำเภอในจังหวัดสงขลา ได้แก่ตำบลสะกอม อำเภอจะนะ และตำบลสะกอม อำเภอเทพา มีอาณาเขตตั้งแต่ออกจากตัวเมืองจะนะ 4 กิโลเมตร เรื่อยไปจนถึงชายฝั่งทะเลจรดตำบลปากบาง อำเภอเทพา ผู้พูดมีทั้ง ชาวไทยมุสลิม ชาวไทยพุทธ และชาวไทยเชื้อสายจีน
คำว่าสะกอม มาจากภาษามลายูผสมอาหรับคำว่า "สกาโฮม"سقوم (อ่านว่า เซอ-กาโฮม)และเพี้ยนเป็นสะกอมในภายหลัง โดยเชื่อว่าภาษาไทยถิ่นใต้สำเนียงสะกอมซึ่งเป็นภาษาที่ใช้ศัพท์สูงสันนิษฐานว่ามาจากการใช้ราชาศัพท์กับนายหัวเมือง คือ เจ้าขุนสะกอมไกร และมาจากภาษามลายูบ้าง
เนื่องจากเป็นภาษาที่อยู่ระหว่างรอยต่อของภาษาไทยถิ่นใต้ กับภาษามลายูปัตตานี ทำให้ชุมชนชาวสะกอมได้รับอิทธิพลดังกล่าวนี้มาผสมผสานเข้าด้วยกัน จนเป็นภาษาที่เป็นเอกลักษณ์ของตนเอง โดยเฉพาะคำศัพท์ และสำเนียงการพูด โดยภาษาไทยถิ่นใต้สำเนียงสะกอมจะใช้เสียงดัง เนื่องจากต้องพูดสู้เสียงทะเล ไม่สุภาพนุ่มนวล และพูดอย่างตรงไปตรงมา นอกจากนี้ภาษาไทยถิ่นใต้สำเนียงสะกอม ยังมีความใกล้เคียงกับภาษาไทยถิ่นใต้สำเนียงตากใบ มากกว่าภาษาไทยถิ่นใต้สำเนียงสงขลา แต่มีลักษณะอันเป็นเอกลักษณ์คือ คำที่มีสองพยางค์ จะไม่นิยมตัดคำเหมือนภาษาไทยถิ่นใต้ทั่วไป มีการเติมเสียงพยางค์หน้า และยังมีการเรียงคำสับ ที่เป็นภาษาถิ่นใต้ทั่วไปเช่น พุงขึ้น (ท้องขึ้น) จะเป็นขึ้นพุง เป็นต้น
ตัวอย่างคำของภาษาไทยถิ่นใต้สำเนียงสะกอมที่ใช้สื่อสารกัน เช่น
จังหวัดแอ็ง
แอ็ง (, ) เป็นจังหวัดในแคว้นโอแวร์ญ-โรนาลป์ในประเทศฝรั่งเศส จังหวัดแอ็งตั้งชื่อตามชื่อแม่น้ำแอ็ง ตัวจังหวัดตั้งอยู่ทางตะวันออกของฝรั่งเศส จรดแม่น้ำโซนและแม่น้ำโรน มีบูร์ก็องแบร็สเป็นเมืองหลัก และมีระบบการคมนาคมอันสะดวกทั้งโดยถนนและรถไฟด่วน การติดต่อทางอากาศทำได้โดยการใช้ท่าอากาศยานลียงและเจนีวา
จังหวัดวาล-ดวซ
วาล-ดวซ (, ฟังเสียง) เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดวาล-ดวซตั้งตามชื่อแม่น้ำอวซ ตัวจังหวัดตั้งอยู่ทางตอนกลางของฝรั่งเศสโดยมีปงตวซ (Pontoise) เป็นเมืองหลวง บางส่วนของท่าอากาศยานนานาชาติปารีส-ชาร์ล เดอ โกลตั้งอยู่ในรัวซี-อ็อง-ฟร็องส์ (Roissy-en-France) ซึ่งเป็นเมืองในวาล-ดวซ
วาล-ดวซก่อตั้งขึ้นเมื่ออดีตจังหวัดแซนและแซเนอวซ (Seine-et-Oise) แบ่งออกเป็นหกจังหวัดในปี ค.ศ. 1968
วาล-ดวซเป็นที่ตั้งของสถานที่สำคัญและน่าสนใจเช่นแอบบีรัวโยมงและมหาวิหารแซ็งมากลูแห่งปงตวซ
จังหวัดอาลีเย
อาลีเย () เป็นจังหวัดในแคว้นโอแวร์ญ-โรนาลป์ในประเทศฝรั่งเศส จังหวัดอาลีเยตั้งตามชื่อแม่น้ำอาลีเย ตัวจังหวัดตั้งอยู่ทางตอนกลางค่อนไปทางใต้ของประเทศ โดยมีมูแล็งเป็นเมืองหลัก
อาลีเยเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของอดีตจังหวัดโอแวร์ญและบูร์บอแน (Bourbonnais)
สถานที่สำคัญและน่าสนใจในจังหวัดอาลีเยได้แก่ อาสนวิหารแม่พระแห่งมูแล็ง, ซากปราสาทบีลี และซากปราสาทมงฌีลแบร์
จังหวัดวาล-เดอ-มาร์น
วาล-เดอ-มาร์น (, ฟังเสียง) เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดวาล-เดอ-มาร์นตั้งตามชื่อแม่น้ำมาร์น ตัวจังหวัดตั้งอยู่ทางตะวันออกเฉียงใต้ของของกรุงปารีส โดยมีเครแตย์ เป็นเมืองหลวง
วาล-เดอ-มาร์น, แซน-แซ็ง-เดอนี และโอดแซนเป็นจังหวัดเล็ก ๆ สามจังหวัดที่ตั้งอยู่รอบปารีสที่รู้จักกันว่า "petite couronne" หรือวงแหวนรอบใน
สถานที่สำคัญและน่าสนใจในจังหวัดวาล-เดอ-มาร์นก็ได้แก่มหาวิหารแซ็ง-หลุยส์และแซ็ง-นีกอลาแห่งชัวซีที่ชัวซี-เลอ-รัว (Cathédrale Saint-Louis-et-Saint-Nicolas de Choisy) และปราสาทแว็งแซน (Château de Vincennes)
วิลเลจพีเพิล
วิลเลจพีเพิล () เป็นกลุ่มดนตรีแนวดิสโก้ ก่อตั้งวงปลายคริสต์ทศวรรษ 1970 เป็นที่รู้จักในเรื่องเป็นวงที่มีชุดแต่งกายสะดุดตา เช่นเดียวกับเพลงติดหูและเนื้อเพลงเป็นนัยถึงเรื่องทะลึ่ง สมาชิกดั้งเดิมประกอบด้วย วิกเตอร์ วิลลิส (เจ้าหน้าที่ตำรวจ) ฟีลิเป โรส (เผ่าอินเดียนแดง) แรนดี โจนส์ (คาวบอย) เกลนน์ ฮิวส์ (สิงห์มอเตอร์ไซค์) เดวิด โฮโด (คนงานก่อสร้าง) และอเล็กซ์ ไบรลีย์ (ทหาร) ในการออกเพลง "In the Navy" วิลลิสและไบรลีย์ เปลี่ยนชุดเป็นนาวิกโยธินและกะลาสี ตามลำดับ แนวเพลงของวงเป็นดิสโก้เพื่อตอบสนองต่อกลุ่มคนฟังเกย์ และยังมีเรื่องเพ้อฝันของกลุ่มเกย์ วงก้าวเข้าสู่กระแสหลักอย่างรวดเร็ว
วิลเลจพีเพิลมีเพลงฮิต เพลงดังหลายเพลงรวมถึงเพลงอย่าง "Macho Man", "Go West", เพลงเมดเลย์อย่าง "San Francisco (You've Got Me) / In Hollywood (Everybody is a Star)", "In the Navy", "Can't Stop the Music" และเพลงฮิตที่ดังที่สุดคือ "Y.M.C.A."
ในเดือนกันยายน ค.ศ. 2008 วงมีชื่ออยู่บนฮอลลีวูดวอล์กออฟเฟม มียอดขายมากกว่า 50 ล้านชุดทั่วโลก.
วิลเลจพีเพิลก่อตั้งขึ้นในปี 1977 โดย แจ็ค โมราลี่ (Jacques Morali) นักแต่งเพลงและโปรดิวเซอร์, เฮนรี่ เบโลโล (Henri Belolo) ผู้ดูแลทางธุรกิจ และ วิคเตอร์ วิลลิส (Victor Willis) นักร้องนำ ที่ต้องการจะสร้างวงแด๊นซ์ที่มีสีสันไม่เหมือนใคร ทางวงจึงควานหานักเต้นสำหรับการแสดงสด ในช่วงแรกได้โรส และ ไบรลีย์ มาเป็นนักเต้น และนักเต้นอีกจำนวนหนึ่งในแต่ละบทบาท ไม่นานจึงได้ โฮโด,ฮิวส์,โจนส์ มาแทนในแต่ละตำแหน่ง วิลเลจพีเพิลในยุคที่วิลลิสเป็นนักร้องนำนั้น ตั้งแต่ปี1977 จนถึง1979 สร้างอัลบั้มออกมาห้าชุดด้วยกัน และมีเพลงฮิตเด่นๆเช่น "Go West" "In The Navy" "San Francisco" "Macho Man" และที่ฮิตที่สุด "YMCA" ในช่วง Live & Sleazy ในปี1979 วิลลิสออกจากวง และแทนที่ด้วย เรย์ ซิมพ์สัน และนั่นคือจุดตกต่ำของวง
ผลงานชิ้นโบแดงต่อมา ภาพยนตร์และซาวด์แทรค "Can't Stop The Music" ประสบความล้มเหลวอย่างไม่เป็นท่าในเรื่องรายได้และคำวิจารณ์ แต่ในเวลาต่อมาก็กลายเป็นหนังคัลต์ หลังจากนี้ เจฟฟ์ โอลสัน มาเป็นคาวบอยแทนโจนส์ และอัลบั้มสามชุดหลังต่อมา "Renaissance" (1981), "Fox on the box" "In The Street" (1982/1983 อัลบั้มเดียวกันแต่วางขายคนละค่าย และยังเป็นอัลบั้มที่วิลลิสเข้ามากอบกู้สถานการณ์ และมาร์ค ลีเข้ามาแทนโฮโด) และ Sex Over The Phone (1985 เปลี่ยนนักร้องนำเป็นเรย์ สตีเฟ่นส์) ก็ไม่ประสบความสำเร็จ ทางวงจึงยุบวงในปีเดียวกัน แต่ก็กลับมาในปี1987 โดยสมาชิกยุคดั้งเดิมทั้งหมดกลับมา ยกเว้นนักร้องนำที่เรย์ ซิมพ์สันยังทำหน้าที่นี้อยู่ ในไลน์อัพนี้ออกซิงเกิล "Livin In The Wildlife" ในปี 1989 แต่ไม่ประสบความสำเร็จ และเพลง "Faraway In America" ในปี1994 ซึ่งเป็นเพลงที่วงทำร่วมกับทีมชาติเยอรมัน เพื่อใช้ในฟุตบอลโลก 1994 ที่อเมริกาเป็นเจ้าภาพ (โอลสันกลับมาแทนโจนส์ และยังเป็นซิงเกิลสุดท้ายที่ฮิวส์ทำกับวงอีกด้วย) เอริค อันซาโลเน่เข้ามาแทนฮิวส์ในปี1995 และปัจจุบัน วิลเลจ พีเพิลก็ยังคงทัวร์ตามสถานที่ต่างๆทั่วโลก
วิลเลจ พีเพิล ออกซิงเกิ้ลใหม่อีกครั้งในเดือนสิงหาคม ปี 2013 ในเพลง "Let's Go Back to the Dance Floor" จากการเขียนของ แฮร์รี่ เวยน์ เคซี่ย์ เจ้าของวง Kc and the Sunshine Band และยังเป็นผลงานบันทึกเสียงชิ้นสุดท้ายของโอลสัน และโฮโด ในฐานะสมาชิกวง และแทนที่โดย จิม นิวแมน และ บิล ไวท์ฟิลด์ ตามลำดับ
โมราลี่ตายด้วยโรคเอดส์ในปี 1991, สตีเฟ่นส์ตายในปี 1990 และฮิวส์ตายด้วยมะเร็งปอดในปี 2001 โจนส์ออกอัลบั้มเดี่ยวเป็นของตัวเอง วิลลิสมีปัญหาชีวิตส่วนตัวในเรื่องยาเสพติดและปัญหาสุขภาพ และพยายามจะกลับมาสร้างผลงานอีกครั้ง ส่วนลีกลับไปทำงานด้านสถาปนิกและเล่นเปียโนตามร้านต่างๆในอเมริกา
การจัดการงานนอกสั่ง
การจัดการงานนอกสั่ง เป็นกรณีที่บุคคลคนหนึ่งเข้าทำบางสิ่งบางอย่างแทนอีกบุคคลหนึ่งโดยที่เขามิได้มอบหมายเลยก็ดี หรือโดยที่ไม่มีสิทธิทำเช่นนั้นเลยก็ดี เป็นเหตุให้บุคคลทั้งสองนี้เกิดสิทธิและหน้าที่ต่อกันตามที่กฎหมายบัญญัติ แม้อันที่จริงแล้ว เขาอาจไม่ประสงค์จะผูกความสัมพันธ์กันในทางกฎหมายเลยก็ตาม
การจัดการงานนอกสั่งเป็นมูลหนี้ (บ่อเกิดของหนี้) ประเภทนิติเหตุ ตรงกันข้ามกับมูลหนี้ประเภทนิติกรรม
การจัดการงานนอกสั่งนั้น ภาษาละตินว่า negotiorum gestio แปลว่า การจัดการงาน (ของผู้อื่น) ส่วนในภาษาอังกฤษนั้นมีชื่อเรียกต่าง ๆ กันไป เช่น
แวม!
แวม! ( หรือมักเขียนว่า WHAM!) เป็นคู่ดูโอจากอังกฤษ ก่อตั้งวงในปี 1981 โดยจอร์จ ไมเคิล และแอนดรูว์ ริดจ์ลีย์ ในสหรัฐอเมริกาจะมีชื่อเรียกว่า แวม! ยูเค เนื่องจากซ้ำกับชื่อวงอื่น แวม! มีผลงานอัลบั้มแรกชุด "Fantastic" แต่วงมาโด่งดังจริงหลังออกซิงเกิ้ลที่โด่งดังไปทั่วไป "Wake Me up Before You Go Go" ในปี 1984 จากนั้นจอร์จ ไมเคิล ก็เริ่มปูหนทางสู่การเป็นศิลปินเดี่ยว โดยออกเพลง "Careless Whisper" ซึ่งในสหรัฐอเมริกาใช้ชื่อว่า "จอร์จ ไมเคิล ออฟแวม!" ต่อมาในปี 1985 จอร์จ ไมเคิลประกาศแยกวง โดยมีการแสดงคอนเสิร์ตร่ำลาที่สนามกีฬาเวมบลีย์ มีผู้คนกว่า 72,000 คน
หลังแตกวงไปจอร์จ ไมเคิล ประสบความสำเร็จอย่างสูงกับการเป็นศิลปินเดี่ยว ส่วนแอนดรูว์ ริดจ์ลีย์ มีผลงานอัลบั้มชุด "Son of Albert" ไม่ประสบความสำเร็จเท่าไร มีเพลงดังระดับเล็กน้อยชื่อ "Shake"
เสรีนครลือเบ็ค
เสรีนครลือเบ็ค หรือ เสรีนครฮันเซอแห่งลือเบ็ค () เป็นนครรัฐที่รุ่งเรืองระหว่างปี ค.ศ. 1226 ถึงปี ค.ศ. 1937 ที่ตั้งอยู่ในรัฐชเลสวิช-ฮ็อลชไตน์และรัฐเมคเลินบวร์ค-ฟอร์พ็อมเมิร์นในประเทศเยอรมนีปัจจุบัน
ในปี ค.ศ. 1226 สมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์มีพระราชประกาศให้ลือเบ็ค มีฐานะเป็นเสรีนครจักรวรรดิ ในคริสต์ศตวรรษที่ 14 ลือเบ็คก็กลายเป็นเมือง "ราชินีแห่งสันนิบาตฮันเซอ" เพราะความที่เป็นเมืองที่ใหญ่ที่สุดและมีอำนาจมากที่สุดในบรรดารัฐสมาชิกในกลุ่มการค้าของยุคกลาง
ระหว่างนั้นก็มีการต่อสู้ช่วงชิงสิทธิทางการค้าระหว่างลือเบ็คและสันนิบาตฮันเซอในการต่อต้านเดนมาร์คที่มีผลได้บ้างเสียบ้าง แต่ลือเบ็คและสันนิบาตฮันเซอก็ดำรงตัวอยู่ได้ระหว่างปัญหาความขัดแย้งต่างๆ ระหว่างปี ค.ศ. 1435 ถึงปี ค.ศ. 1512 ลือเบ็คมาเสียทีเมื่อเข้าไปเกี่ยวข้องกับความขัดแย้งระหว่างเคานท์ (Count's Feud) ซึ่งเป็นสงครามกลางเมืองที่เกิดขึ้นในเดนมาร์กระหว่างปี ค.ศ. 1534 ถึงปี ค.ศ. 1536 นอกจากนั้นก็ยังเข้าร่วมในสันนิบาตชมัลคัลดิก (Schmalkaldic League) หลังจากพ่ายแพ้ในความขัดแย้งแล้วอำนาจของลือเบ็คก็ค่อยๆ เสื่อมโทรมลง แต่ระหว่างสงครามสามสิบปีลือเบ็คสามารถดำรงความเป็นกลางไว้ได้ ความเสียหายอย่างหนักหลังจากการสงครามอันยืดเยื้อ และ เส้นทางการค้าใหม่ของยุโรปที่หันไปใช้การข้ามมหาสมุทรแอตแลนติกทำให้สันนิบาตฮันเซอและลือเบ็คหมดความสำคัญลง เมื่อสหพันธ์มายุบตัวลงในปี ค.ศ. 1669 ลือเบ็คก็ยังคงเป็นเมืองที่มีความสำคัญทางการค้าในบริเวณทะเลบอลติค
ลือเบ็คยังคงมีฐานะเป็นเสรีนครจักรวรรดิแม้ว่าจะเกิดการปฏิรูปดินแดนในเยอรมนีในปี ค.ศ. 1803 หลังจากนั้นก็กลายเป็นรัฐอิสระเมื่อจักรวรรดิโรมันอันศักดิ์สิทธิ์สลายตัวในปี ค.ศ. 1806 ระหว่างสงครามพันธมิตรที่สี่ (War of the Fourth Coalition) ในการต่อต้านจักรพรรดินโปเลียน กองทัพภายใต้แบร์นาด็อตต์ (Charles XIV John of Sweden) เข้ายึดครองลือเบ็คที่มีฐานะเป็นกลางหลังจากการต่อสู้กับ เก็บฮาร์ด เลเบอเร็คท์ ฟอน บลืเชอร์ เมื่อวันที่ 6 พฤศจิกายน ค.ศ. 1806 การดำเนินนโยบายระบบแผ่นดินใหญ่ (Continental System) ซึ่งเป็นนโยบายต่างประเทศของนโปเลียนในการต่อต้านอังกฤษทางการค้าระหว่าง ค.ศ. 1811 ถึง ค.ศ. 1813 สร้างความเสียหายทางเศรษฐกิจแก่ลือเบ็คเป็นอันมาก และลือเบ็คก็ถูกผนวกเข้าเป็นส่วนหนึ่งของจักรวรรดิฝรั่งเศสที่ 1
การประชุมแห่งเวียนนาในปี ค.ศ. 1815 หลังจากการพ่ายแพ้ของนโปเลียน ทำให้ลือเบ็คและรัฐต่างๆ อีก 39 กลายเป็นส่วนหนึ่งของสมาพันธรัฐเยอรมัน ต่อมาในปี ค.ศ. 1867 ลือเบ็คก็เป็นส่วนหนึ่งของสมาพันธรัฐเยอรมัน และกลายมาเป็นรัฐอิสระของจักรวรรดิเยอรมนีที่เพิ่งก่อตั้งขึ้นในปี ค.ศ. 1871
ในปี ค.ศ. 1937 รัฐบาลนาซีก็อนุมัติรัฐบัญญัติที่เรียกว่ารัฐบัญญัติฮัมบูร์กและปริมณฑล () ที่มีผลให้เมืองฮัมบูร์กขยายออกไปรวมเมืองต่างๆ ที่เดิมเป็นส่วนหนึ่งของจังหวัดชเลสวิช-ฮ็อลชไตน์ของปรัสเซีย เพื่อเป็นการตอบแทนการสูญเสียดินแดนของปรัสเซีย อิสรภาพของลือเบ็คที่มีมาเป็นเวลา 711 ปี ก็มาสิ้นสุดลงเมื่อกลายไปเป็นส่วนหนึ่งของชเลสวิช-ฮ็อลชไตน์
ขันต่อ
ขันต่อ () หมายถึง การต่อรองซึ่งได้เสียกันโดยอาศัยเหตุการณ์ในอนาคตที่ไม่แน่นอนเป็นข้อแพ้ชนะ
การร่วมประเวณีกับญาติสนิท
การร่วมประเวณีกับญาติสนิท หรือ การสมสู่ร่วมสายโลหิต () หมายถึง การมีความสัมพันธ์ทางเพศในทุกรูปแบบกับผู้ที่มีความสัมพันธ์ใกล้ชิดในครอบครัวเดียวกัน ซึ่งอาจหมายถึงคนในครอบครัว หรือญาติพี่น้อง ซึ่งถือว่าเป็นการผิดกฎหมายและจารีตทางสังคม ในบางสังคม การล่วงละเมิดหมายอาจมีแค่ผู้ที่อยู่ร่วมเคหะสถานเดียวกัน หรือผู้ที่เป็นสมาชิกของเผ่าหรือมีผู้สืบสันดานเดียวกัน; ในบางสังคมมีความหมายรวมไปถึงคนที่สัมพันธ์กันทางสายเลือด; และในสังคมอื่น ๆ รวมไปถึงบุตรบุญธรรมหรือการแต่งงาน
ในการศึกษาบางอย่างได้ระบุว่ารูปแบบของการล่วงละเมิดที่พบบ่อยที่สุด ได้แก่ ระหว่างพ่อกับลูกสาว อย่างไรก็ตาม ในการศึกษาอื่น ๆ เสนอว่าการร่วมประเวณีระหว่างพี่น้องเกิดขึ้นบ่อยเทียบเท่าหรือบ่อยครั้งกว่าการร่วมประเวณีกับญาติสนิทรูปแบบอื่น ๆ การล่วงละเมิดทางเพศเด็กโดยผู้ใหญ่ถูกพิจารณาว่าเป็นรูปแบบของการข่มขืนต่อเด็กรูปแบบหนึ่ง นักวิจัยได้ประมาณการว่าประชากรทั่วไปราว 10-15% เคยมีประสบการณ์การล่วงละเมิดทางเพศแบบดังกล่าวมากกว่าหนึ่งครั้ง ในขณะที่อีกประมาณ 2% เกี่ยวข้องกับการร่วมประเวณีหรือพยายามกระทำร่วมประเวณี ส่วนในผู้หญิง นักวิจัยได้ประมาณการตัวเลขไว้ที่ 20%
ในสังคมส่วนใหญ่มักจะมีการหลีกเลี่ยงการล่วงละเมิดทางเพศของคนในครอบครัวเดียวกันในบางรูปแบบ ข้อห้ามการล่วงละเมิดของคนในครอบครัวเดียวกันถือว่าเป็นหนึ่งในข้อห้ามทางวัฒนธรรมในบางสังคม แต่ในทางกฎหมายการร่วมประเวณีกับญาติสนิทมีระดับการยอมรับที่แตกต่างกันในแต่ละประเทศ บางประเทศถือว่าเป็นการผิดกฎหมายและถือว่าเป็นอาชญากรรมที่มีบทลงโทษ บางประเทศยอมรับการเกิดขึ้นได้โดยไม่ถือว่าเป็นอาชญากรรมแต่จะไม่อนุญาตให้มีการแต่งงาน บางประเทศยอมรับด้วยเงื่อนไขที่ผ่อนปรนเช่นยอมให้พี่น้องแต่งงานกันได้แต่ห้ามการแต่งงานระหว่างบุพการีกับบุตร บางประเทศห้ามเฉพาะผู้ใหญ่กับญาติที่ยังเป็นผู้เยาว์เท่านั้น จนถึงบางประเทศที่กฎหมายเปิดเสรี
การร่วมประเวณีของคนในครอบครัวเดียวกันเชื่อว่าเป็นที่ยอมรับและเกิดขึ้นอย่างเป็นเรื่องปกติตลอดช่วงการวิวัฒนาการของมนุษย์ ต่อเนื่องตลอดยุคหิน จนถึงยุคสำริด และยังคงดำรงอยู่จนถึงปัจจุบันในบางส่วนของโลกเช่นในกลุ่มประเทศหมู่เกาะโพลีนีเซีย หลักฐานทางประวัติศาสตร์ที่รู้จักแพร่หลายมาจากประเทศอียิปต์ ที่ฟาโรห์แต่งงานกับพี่สาวน้องสาวหรือแม้แต่ลูกสาวของพระองค์เอง หลังจากพ้นยุคสำริดแล้วการร่วมประเวณีของคนในครอบครัวเดียวกันเป็นที่ยอมรับน้อยลงเนื่องมาจากอิทธิพลความเชื่อทางศาสนา โดยเฉพาะกลุ่มศาสนายิว คริสต์ อิสลาม ที่มีบทบัญญัติห้ามการร่วมประเวณีของคนในครอบครัว
ข้อห้ามการล่วงละเมิดทางเพศของคนในครอบครัวเดียวกันเกิดมาเมื่อใดไม่มีใครทราบ รู้แต่ว่าหลักฐานที่มีที่เก่าแก่ที่สุดมาจากคัมภีร์ไบเบิล เมื่อโมเสสบอกว่าไม่ให้มีการสมสู่ระหว่างบิดาต่อลูก พี่ต่อน้อง ซึ่งถือเป็นการลบหลู่เกียรติของพระเจ้าสูงที่สุด และต้องถูกขว้างด้วยก้อนหินจนตาย
ในปัจจุบันการร่วมประเวณีของคนในครอบครัวเดียวกันกลับมาเป็นที่ยอมรับในหลายประเทศ จุดย้อนกลับเริ่มหลังการปฏิวัติฝรั่งเศสได้มีความพยายามขจัดอิทธิพลของศาสนจักรออกไปจากการปกครอง ในหลายประเทศที่อยู่ภายใต้อิทธิพลของฝรั่งเศสได้ยกเลิกกฎหมายต่างๆที่ถูกตราขึ้นเพื่อรองรับอำนาจของศาสนจักร รวมทั้งกฎหมายห้ามการร่วมประเวณีของคนในครอบครัวซึ่งถูกมองว่าเป็นข้อห้ามทางศาสนาได้ถูกยกเลิกไปในตอนนั้น อย่างไรก็ตามหลังยุคปฏิวัติฝรั่งเศสหลายประเทศได้มีการรื้อฟื้นตรากฎหมายเหล่านั้นกลับขึ้นมาในลักษณะที่ผ่อนปรนมากกว่าเดิม โดยส่วนใหญ่เป็นการบัญญัติเงื่อนไขข้อห้ามของการแต่งงานเท่านั้น แต่มักจะไม่ถือว่าเป็นความผิดทางอาญาหากเกิดเหตุการณ์ดังกล่าวขึ้น
เตาเจียงโกซอรัส
เตาเจียงโกซอรัส (; ) เป็นชื่อไดโนเสาร์สายพันธุ์ใกล้เคียงกับไดโนเสาร์ตระกูลสเตโกซอรัส ซึ่งมีแผงเต็มหลังและมีหนามแหลมอยู่ที่ปลายหางหลายเล่ม โดยคณะสำรวจได้ค้นพบในประเทศจีน ทั้งนี้ ชื่อ "เตาเจียงโกซอรัส" หมายถึง "กิ้งก่าแห่งแม่น้ำเตา" นั่นเอง
โฮเอินท์ซ็อลเลิร์น-ซีคมาริงเงิน
ราชวงศ์โฮเอินท์ซ็อลเลิร์น-ซีคมาริงเงิน (, ) ราชวงศ์โฮเอินท์ซ็อลเลิร์น-ซีคมาริงเงินเป็นสาขาอาวุโสของสาขาชวาเบินของราชวงศ์โฮเอินท์ซ็อลเลิร์น ที่ไม่เป็นที่รู้จักกันมากเท่ากับสาขาฟรังโคเนียที่กลายมาเป็นเบอร์กราฟแห่งเนิร์นแบร์กและต่อมาปกครองบรันเดนบูร์ก-ปรัสเซียและจักรวรรดิเยอรมัน ราชวงศ์โฮเอินท์ซ็อลเลิร์น-ซีคมาริงเงินปกครอง" รัฐเคานต์แห่งโฮเอินท์ซ็อลเลิร์น-ซีคมาริงเงิน" () ที่ต่อมาได้รับเลื่อนฐานะขึ้นเป็น "ราชรัฐ" ()
รัฐเคานต์แห่งโฮเอินท์ซ็อลเลิร์น-ซีคมาริงเงินก่อตั้งขึ้นในปี ค.ศ. 1576 จากการแบ่งแยกรัฐเคานต์แห่งโฮเอินท์ซ็อลเลิร์นซึ่งเป็นอาณาจักรบริวารของจักรวรรดิโรมันอันศักดิ์สิทธิ์ เมื่อเคานต์คนสุดท้ายคาร์ลที่ 1 เคานต์แห่งโฮเอินท์ซ็อลเลิร์นเสียชีวิต ดินแดนก็ถูกแบ่งระหว่างบุตรชายสามคน:
เคานต์แห่งโฮเอินท์ซ็อลเลิร์น-ซีคมาริงเงินครองราชรัฐขนาดย่อมทางตะวันตกเฉียงใต้ของเยอรมนี โฮเอินท์ซ็อลเลิร์นแห่งซีคมาริงเงินและสาขาโฮเอินท์ซ็อลเลิร์น-เฮ็ชชิงเงินซึ่งเป็นสาขาอาวุโสที่สุดของราชวงศ์โฮเอินท์ซ็อลเลิร์น และโฮเอินท์ซ็อลเลิร์นแห่งไฮเกอร์ล็อกยังคงเป็นโรมันคาทอลิก ซึ่งต่างจากตระกูลโฮเอินท์ซ็อลเลิร์นแห่งบรันเดินบวร์คและปรัสเซีย
ราชรัฐกลายมาเป็นรัฐอิสระในปี ค.ศ. 1815 หลังจากสงครามนโปเลียน แต่คาร์ลผู้เป็นประมุขก็มาถูกถอดจากตำแหน่งระหว่างการปฏิวัติของ ค.ศ. 1848 คาร์ล อันโทน พระโอรสหันไปหารัสเซียเพื่อขอความช่วยเหลือ กองทัพปรัสเซียมาถึงในเดือนสิงหาคม ค.ศ. 1849 ในสนธิสัญญาที่ลงนามในเดือนธันวาคมโฮเอินท์ซ็อลเลิร์น-ซีคมาริงเงินก็ถูกผนวกโดยปรัสเซียในเดือนมีนาคม ค.ศ. 1850 แต่การผนวกก็มิได้หมายถึงการสิ้นสุดของตระกูลโฮเอินท์ซ็อลเลิร์น-ซีคมาริงเงิน
เจ้าชายองค์สุดท้ายคาร์ล อันโทนมีตำแหน่งเป็นประธานรัฐมนตรีแห่งปรัสเซียระหว่าง ค.ศ. 1858 ถึง ค.ศ. 1861 พระโอรสองค์ที่สองคาร์ล ไอเทิล ฟรีดริช แห่งโฮเอินท์ซ็อลเลิร์น-ซีคมาริงเงินได้รับการแต่งตั้งให้เป็นเจ้าชาย (ค.ศ. 1866-ค.ศ. 1881) และต่อมาพระมหากษัตริย์แห่งโรมาเนีย (ค.ศ. 1881-ค.ศ. 1914) และครองราชย์จนเมื่อราชอาณาจักรโรมาเนีย สลายตัวลงในปี ค.ศ. 1947
เมื่อตระกูลโฮเอินท์ซ็อลเลิร์น-เฮ็ชชิงเงินมาสิ้นสุดลงเมื่อคอนแสตนตินแห่งโฮเอินท์ซ็อลเลิร์น-เฮ็ชชิงเงินเสียชีวิตในปี ค.ศ. 1869 ประมุขของตระกูลโฮเอินท์ซ็อลเลิร์น-ซีคมาริงเงิน คาร์ล อันโทนแห่งโฮเอินท์ซ็อลเลิร์น-ซีคมาริงเงินก็ได้รับตำแหน่งเป็นเจ้าชาย (Fürst) แห่งโฮเอินท์ซ็อลเลิร์นแทนที่จะเป็นเพียงโฮเอินท์ซ็อลเลิร์น-เฮ็ชชิงเงิน
การเป็นปฏิปักษ์โดยฝ่ายฝรั่งเศสเต่อการขึ้นครองราชบัลลังก์สเปนของพระเชษฐาของการอล เจ้าชายเลโอพ็อลท์ เป็นต้นเหตุของสงครามฝรั่งเศส-ปรัสเซีย (ค.ศ. 1870-ค.ศ. 1871) ที่นำไปสู่การก่อตั้งจักรวรรดิเยอรมนีในเดือนมกราคม ค.ศ. 1871.
อวสานเซลล์แมน
มาจากหนังสือเรื่อง Death of A Salesman ของ Arthur Miller นักเขียนชาวอเมริกัน เป็นเรื่องของชายคนหนึ่งซึ่งเป็นเซลล์แมนจนกระทั่งวินาทีสุดท้ายของชีวิต
เนื้อเรื่องเกิดในอเมริกา รัฐนิวยอร์กและนิวอิงแลนด์ ตัวละครเอกชื่อ วิลลี่ โลแมน แต่งงานกับลินดา โลแมน มีลูก 2 คน คนหนึ่งคือ บิฟ โลแมน และ แฮปปี้ โลแมน ในเรื่องกล่าวถึงความสัมพันธ์ระหว่างบิฟและพ่อของเขาซึ่งดูจะเป็นปัญหามาโดยตลอด และเป็นตัวที่ทำให้เนื้อเรื่องดำเนินไป วิลลี่ต้องการย้ายจากการทำงานที่ต้องไปทำต่างรัฐ แต่ก็ดูจะเป็นปัญหา เมื่อขอย้าย
ถูกนำมาสร้างเป็นะครเวทีหลายครั้ง ได้รับการยอมรับว่าเป็นเรื่องที่ดีที่สุดเรื่องหนึ่งของอาเธ่อร์ มิลเลอร์ เช่นเดียวกับ The Crucible
ราชรัฐเรเกนส์บูร์ก
ราชรัฐเรเกนส์บูร์ก (, ) เป็นราชรัฐบริวารของจักรวรรดิโรมันอันศักดิ์สิทธิ์และสมาพันธรัฐแห่งลุ่มแม่น้ำไรน์ ราชรัฐเรเกนส์บูร์กก่อตั้งขึ้นในปี ค.ศ. 1803 และมาสิ้นสุดลงในปี ค.ศ. 1810 ราชรัฐตั้งอยู่ในบริเวณที่ปัจจุบันคือบาวาเรียในประเทศเยอรมนีโดยมีเมืองหลวงอยู่ที่เรเกนส์บูร์ก
ราชรัฐก่อตั้งขึ้นโดยคาร์ล เทโอดอร์ ฟอน ดัลแบร์ก เจ้าชายไพรเมตแห่งจักรวรรดิและอดีตอาร์ชบิชอปแห่งไมนซ์ เพราะไมนซ์ถูกผนวกโดยฝรั่งเศสตามสนธิสัญญาลูเนวิลล์ ดินแดนส่วนใหญ่ของราชรัฐใหม่ประกอบด้วยดินแดนเดิมของราชรัฐมุขนายกเรเกนส์บูร์กที่ก่อตั้งขึ้นในปี ค.ศ. 739 โดยนักบุญโบนิเฟซ นอกจากนั้นดินแดนก็ยังประกอบด้วยโดเนาชเตาฟ์ เวิร์ทอันเดอร์โดเนา และ โฮเฮนบูร์ก เรเกนส์บูร์ก อารามนักบุญเอมเมอรัม และอารามโอเบอร์มึนเสตอร์ และอารามนีเดอร์มึนเสตอร์ นอกจากนั้นดัลแบร์กก็ยังสามารถรักษาราชรัฐอาชัฟเฟนบูร์กบนริมฝั่งแม่น้ำแม่น้ำไมน์ไว้ได้
จ็อกสแตรป
จ็อกสแตรป () เป็นชุดชั้นในที่ออกแบบมาเพื่อรองรับอวัยวะเพศชายในระหว่างกิจกรรมด้านกีฬาหรือกิจกรรมที่มีความคล่องแคล่วตัว จ็อกสแตรปประกอบด้วยสายรัดเอว (โดยมากเป็นยางยืด) ที่รองรับถุงสำหรับอวัยวะเพศและสายยางยืดอีกสองเส้นโยงเข้ากับฐานของถุง เชื่อมไปยังด้านซ้ายขวาของสายรัดตรงบริเวณสะโพก ในบางครั้งถุงอาจออกแบบมาให้พอดีกับกระจับเพื่อป้องกันลูกอัณฑะหรือองคชาตจากอันตรายต่าง ๆ
ภูตสาว โดคุโระจัง โหดทะลุมิติ
ภูตสาว โดคุโระจัง โหดทะลุมิติ () เป็นไลต์โนเวล แต่งโดย มาซากิ โอคายุ และวาดภาพประกอบโดย โทชิโมะ เป็นเรื่องราวของเด็กหนุ่มกับนางฟ้าที่มาจากโลกอนาคต โดยไลต์โนเวล ได้ตีพิมพ์ครั้งแรกลงในนิตยสาร "Dengeki hp" ของสำนักพิมพ์ MediaWorks ต่อมามีเวอร์ชัน มังงะ วาดโดย มิทสึนะ โออุเซะ ตีพิมพ์ลงในนิตยสาร "Dengeki Comic Gao!" และสุดท้ายก็กลายมาเป็นอนิเมะ โดยออกอากาศในญี่ปุ่นระหว่างเดือน มีนาคม ถึง กันยายน 2005 และซีซันที่สองออกอากาศระหว่างเดือน สิงหาคม ถึง พฤศจิกายน 2007 และในปลายปี 2005 ได้วางจำหน่ายเวอร์ชันเกมในชื่อ "Game ni Natta yo! Dokuro-chan: Kenkō Shindan Daisakusen" สำหรับเครื่อง เพลย์สเตชัน 2
คอมมานด์ &amp; คองเคอร์: ไทบีเรียนซัน
คอมมานด์ & คองเคอร์: ไทบีเรียนซัน () เป็นภาคต่อจากคอมมานด์ & คองเคอร์: โซล เซอร์ไวเวอร์ เป็นเรื่องในปี ค.ศ. 2030 เป็นภาคที่ไบเรียมเริ่มขยายไปเกือบทั่วโลก ทำให้การรุกรานของน็อดเพิ่มขึ้นเรื่อย แต่สิ่งไม่คาดฝันก็เกิดขึ้นเมื่อพระอาทิตย์ส่องลงมายังไทบีเรียมขนาดใหญ่เกิดสิ่งมีชีวิตต่างดาวขึ้นมาไปทั่วทำลายบ้านเมืองแล้วมนุษย์กลายพันธุ์ซึ่งเกิดจากถูกไทบีเรียมกันกินความเป็นมนุษย์ นอกจากนั้นน็อดแยกเป็นสองฝ่ายคือน็อดนับถือเคนกับผายใต้บัญชาของนายพลอัสซัน แล้วยังมี UFO ลำยักษ์ตกลงมา นี่อาจเป็นจุดเริ่มต้นในการรุกรานโลกของสครินแตไม่สำเร็จ สงครามที่ยิ่งใหญ่จึงบังเกิดขึ้นบนโลก ในตอนจบฝ่ายฮัสซันผ่ายแพ้ให้แก่เคน แล้วถูกสังหาร แต่สงครามยังไม่จบจึงยังมีภาคเสริม(ไฟร์สตอร์ม)
ชิค คอเรีย
อาร์มันโด แอนโทนี "ชิค" คอเรีย () นักแต่งเพลง และนักเปียโนแจ๊สชาวอเมริกัน มีชื่อเสียงในฐานะหนึ่งในผู้บุกเบิกดนตรีแนวฟิวชันแจ๊ส โดยเป็นสมาชิกร่วมวงดนตรีของไมล์ส เดวิส ช่วงทศวรรษ 1960 และตั้งวงดนตรีชื่อ Return to Forever ช่วงปี 1972-1977
ชิค คอเรียเคยได้รับการเสนอชื่อเข้าชิงรางวัลแกรมมีทั้งสิ้น 51 รางวัล ได้รับ 15 รางวัล อัลบัมชื่อ "Now He Sings, Now He Sobs" ในปี 1968 ของเขาได้รับการบรรจุไว้ในหอเกียรติยศของรางวัลแกรมมีในปี ค.ศ. 1999
ชิค คอเรียเป็นผู้สนับสนุนคนสำคัญของลัทธิไซแอนโทโลจี
รัฐกวารีโก
กวารีโก () เป็นหนึ่งใน 23 รัฐของประเทศเวเนซุเอลา มีเมืองหลวงรัฐคือซันฮวนเดโลสมอร์โรส รัฐกวารีโกมีพื้นที่ 64 986 ตร.กม. และในปี 2008 มีประชากรตกราว 745,100 คน
บอดีแลนเกวจ
"บอดีแลนเกวจ" () คือซิงเกิลที่ 4 ของเจสซี แม็กคาร์ตนีย์ จากอัลบั้ม "ดีพาร์เทอร์" และเป็นซิงเกิลที่ 2 ภายหลังการออกจำหน่ายในรูปแบบ "รีชาร์ตด์" ออกจำหน่ายเมื่อวันที่ 8 กันยายน พ.ศ. 2552 ในรูปแบบดิจิตอลดาวน์โหลด
เพลงนี้เดิมออกประชาสัมพันธ์ในรูปแบบที่เจสซีขับร้องเพียงคนเดียว ต่อมาได้มีการรีมิกซ์เพลงใหม่โดยขับร้องร่วมกับที-เพน เพลงนี้เจสซีเคยประกาศระหว่างการจัดคอนเสิร์ตทัวร์ว่าจะออกประชาสัมพันธ์เป็นซิงเกิลหลังจากเพลง "ลีฟวิน'" แต่ก็ไม่ได้ออกจำหน่ายแต่อย่างใด จนกระทั่งมีการออกจำหน่ายรูปแบบ "รีชาร์ตด์"
"บอดีแลงเกวจ" มียอดดาวน์โหลดประมาณ 58,000 ครั้ง
เฮตอิตออร์เลิฟอิต
"เฮตอิตออร์เลิฟอิต" () เป็นซิงเกิลอย่างเป็นทางการซิงเกิลที่ 2 (ที่ 3 จากทั้งหมด) ของแร็ปเปอร์ชาวอเมริกัน เดอะเกม (ร่วมร้องโดย 50 เซ็นต์) เป็นผลงานจากอัลบั้มเปิดตัวชุด "The Documentary" ซิงเกิลนี้ขึ้นชาร์ตสูงสุดที่อันดับ 2 บนบิลบอร์ดฮอต 100 พ่ายให้ซิงเกิล "Candy Shop" ของ 50 เซ็นต์ (ร่วมร้องโดยโอลิเวีย) "เฮตอิตออร์เลิฟอิต" ติดอันดับ 1 บนชาร์ตฮอตอาร์แอนด์บี/ฮิปฮอปซองส์ เพลงนี้ใช้ท่อนแซมเพิล ของเพลง "รับเบอร์แบนด์" จากวงเดอะแทรมปส์ จากอัลบั้ม "The Legendary Zing Album"
"เฮตอิตออร์เลิฟอิต" ได้รับการเสนอชื่อเข้าชิงรางวัลแกรมมี่ปี 2006 ทั้งสาขาเพลงแร็ปยอดเยี่ยมและแสดงเพลงแร็ปยอดเยี่ยมโดยศิลปินคู่หรือกลุ่ม แต่พ่ายให้กับคานเย่ เวสต์ในเพลง "Diamonds from Sierra Leone" และเพลง "Don't Phunk with My Heart" ของวงแบล็กอายด์พีส์ ตามลำดับ นอกจากนั้นช่องวีเอชวันยังจัดอันดับเพลงนี้อยู่อันดับ 43 ในหัวข้อ 100 เพลงฮิปฮอปที่ยอดเยี่ยมทีสุด
ไมเคิล คีตัน
ไมเคิล จอห์น ดักลาส () เกิดเมื่อวันที่ 5 กันยายน ค.ศ. 1951 หรือเป็นที่รู้จักในชื่อ ไมเคิล คีตัน () เป็นนักแสดงชาวอเมริกัน เป็นที่รู้จักในช่วงแรกกับบทตลกอย่างเช่น "Night Shift", "Mr. Mom", "Beetlejuice" และรับบทเป็นบรูซ เวย์น / แบทแมน ในภาพยนตร์ของทิม เบอร์ตัน เรื่อง "Batman" และ "Batman Returns" เช่นเดียวกับบทนำในภาพยนตร์อื่นอย่างเช่น "The Paper", "Jackie Brown" และ "White Noise"
พระเจ้าโซซูริม
พระเจ้าโซซูริม (ครองราชย์ ค.ศ.ที่ 371 - ค.ศ.ที่ 384) ทรงเป็นกษัตริย์องค์ที่ 17 แห่ง อาณาจักรโกคูรยอ และเป็นพระราชโอรสใน พระเจ้าโกกุกวอน
พระเจ้าโซซูริมทรงประสูติในฐานะ องค์ชายโก กูบู เป็นพระราชโอรสองค์โตของพระเจ้าโกกุกวอนพระองค์ทรงเป็นองค์รัชทายาทในปี ค.ศ. 355 และเสด็จขึ้นครองราชย์ในปี ค.ศ. 371 เมื่อพระเจ้าโกกุกวอนพระราชบิดาของพระองค์ทรงถูกปลงพระชนม์จากการโจมตีของ พระเจ้ากึนโชโก กษัตริย์แห่ง อาณาจักรแพคเจ ในพระราชวังพยองยาง
พระเจ้าโซซูริมทรงรับพระพุทธศาสนาเข้ามาสู่ อาณาจักรโคกูรยอ จากการเดินทางมาเผยแผ่ของพระจีนจากอาณาจักรต้าฉิน ที่มาพำนักอยู่ใน อาณาจักรโคกูรยอ
ในปี ค.ศ.ที่ 374, 375 และ 376 พระองค์ทรงยกทัพไปโจมตีอาณาจักรแพคเจทางตอนใต้ และในปี ค.ศ.ที่ 378 อาณาจักรโคกูรยอ โดนโจมตีจากกองทัพพวก คิตัน ชนเผ่านอกด่านจากทางตอนเหนือของอาณาจักร
และในปี ค.ศ.ที่ 384 พระเจ้าโซซูริมเสด็จสวรรคตในปีนั้น พระศพของพระองค์ถูกฝังอยู่ในป่าโซซูริม
ซ็อลเลิร์น
ซ็อลเลิร์น หรือ โฮเอินท์ซ็อลเลิร์น (, ) เป็นอาณาจักรเคานต์ในเครือจักรวรรดิโรมันอันศักดิ์สิทธิ์ที่ปกครองโดยราชวงศ์โฮเอินท์ซ็อลเลิร์น โดยมีทาสซิโล ฟอน โลโรริน (Tassilo von Zolorin) เป็นผู้ก่อตั้ง ชื่อของอาณาจักรมาจากชื่อปราสาทโฮเอินท์ซ็อลเลิร์น ซ็อลเลิร์นมีเมืองหลวงอยู่ที่เฮ็คคิงเง็น
ในปี ค.ศ. 1576 เมื่อเคานต์คนสุดท้ายชาร์ลส์ที่ 1 เคานต์แห่งโฮเอินท์ซ็อลเลิร์นเสียชีวิตลง ดินแดนก็ถูกแบ่งระหว่างบุตรชายสามคน:
การแบ่งแยกทำให้เกิดอาณาจักรเคานต์โฮเอินท์ซ็อลเลิร์น-เฮ็คคิงเง็น, โฮเอินท์ซ็อลเลิร์น-ซิกมาริงเง็น และ โฮเอินท์ซ็อลเลิร์น-ไฮเกอร์ล็อก ไฮเกอร์ล็อกตกไปเป็นของซิกมาริงเง็นในปี ค.ศ. 1767 เฮ็คคิงเง็นและซิกมาริงเง็นมรวมตัวกันเมื่อกลายเป็นส่วนหนึ่งของราชอาณาจักรปรัสเซีย ในปี ค.ศ. 1849/ค.ศ. 1850
พระเจ้ายังว็อน
พระเจ้ายังว็อน (ประสูติ ? - ค.ศ. 559; ครองราชย์ ค.ศ. 545 – ค.ศ. 559) ทรงเป็นกษัตริย์องค์ที่ 24 แห่ อาณาจักรโคกูรยอ พระองค์เป็นพระราชโอรสองค์สุดท้องของพระเจ้าอันว็อน ในรัชสมัยของพระองค์นั้นอาณาจักรโคกูรยอค่อยๆเสื่อมลงและยังต้องป้องกันอาณาจักรอย่างเข้มแข็งจากการรุกรานของชาวต่างชาติ
พระเจ้ายังว็อนทรงได้รับการสถาปนาเป็นองค์รัชทายาทในปี ค.ศ. 533 ตรงกับปีที่ 3 ของพระเจ้าอันว็อนในการครองราชย์ขณะที่พระองค์ถูกเหล่าขุนนางดูถูกเหยียดหยามว่าไม่สามารถจะพัฒนาอาณาจักรโคกูรยอต่อจากพระราชบิดาได้สาเหตุที่พระองค์ได้รับความอัปยศเช่นนี้เนื่องจากว่าพระเจ้าอันวอนพระราชบิดาของพระองค์นั้นมีพระสนม 2 องค์ พระมเหสี 1 องค์ และพระมเหสีไม่สามารถให้กำเนิดพระราชโอรสได้ทำให้นางสนมอื่นๆต่างพยายามนำพระราชโอรสของตนขึ้นครองราชย์แต่ท้ายที่สุดพระเจ้าอันว็อนก็ทรงเลือกพระเจ้ายางวอนเป็นองค์รัชทายาท
แฟร์ดีน็อง เดอ โซซูร์
แฟร์ดีน็อง เดอ โซซูร์ (; 26 พฤศจิกายน ค.ศ. 1857 – 22 กุมภาพันธ์ ค.ศ. 1913) เป็นนักภาษาศาสตร์ชาวสวิส ซึ่งแนวคิดของเขาได้ปูรากฐานที่สำคัญจำนวนมากในพัฒนาการของภาษาศาสตร์ในคริสต์ศตวรรษที่ 20 เขาได้รับการยอมรับอย่างกว้างขวางว่าเป็นหนึ่งในบิดาของภาษาศาสตร์ยุคศตวรรษที่ 20 และแนวคิดของเขามีผลกระทบอย่างมหาศาลต่อการทำวิจัยกับลิงใหญ่ (ape)
ดัชชีปรัสเซีย
ดัชชีปรัสเซีย () หรือ ดัชชีพร็อยเซิน () เป็นดัชชีที่ตั้งอยู่ทางตะวันออกของแคว้นปรัสเซีย รุ่งเรืองระหว่าง ค.ศ. 1525 จนมาสิ้นสุดลงในปี ค.ศ. 1618 รัฐนี้เริ่มจากการเป็นดัชชีโปรเตสแตนต์ที่ประชากรส่วนใหญ่พูดภาษาเยอรมัน โปแลนด์ และ ปรัสเซีย
ในปี ค.ศ. 1525 ระหว่างการปฏิรูปศาสนาฝ่ายโปรเตสแตนต์อัลเบรชท์ผู้เป็นแกรนด์มาสเตอร์แห่งคณะอัศวินทิวทอนิกก็ยุบคณะและตั้งตนเป็นอัลเบร็คท์ ดยุกแห่งปรัสเซีย ดัชชีของอัลเบรชท์มีเมืองหลวงอยู่ที่เคอนิชส์แบร์คก็ได้รับการก่อตั้งขึ้นภายใต้ราชบัลลังก์แห่งราชอาณาจักรโปแลนด์ (Crown of the Kingdom of Poland) ที่ต่อมาตกไปอยู่ในความครอบครองของเจ้านครรัฐผู้คัดเลือกแห่งบรันเดินบวร์คแห่งราชวงศ์โฮเอินท์ซ็อลเลิร์นในปี ค.ศ. 1618 การรวมตัวเป็นสหราชอาณาจักรครั้งนี้เรียกว่าบรันเดินบวร์ค-ปรัสเซีย
ฟรีดริช วิลเฮ็ล์ม ได้รับอำนาจบริหารราชอาณาจักรเต็มที่ในปี ค.ศ. 1657 สนธิสัญญาเวห์เลา (Treaty of Wehlau) ที่ได้รับการยืนยันในปี ค.ศ. 1660 ในสนธิสัญญาโอลิวา ดัชชีปรัสเซียได้รับการเลื่อนฐานะขึ้นเป็นราชอาณาจักรปรัสเซียในปี ค.ศ. 1701
ดยุก
ดยุก ( ) หรือ ดุ๊ก () หรือ แฮร์ซอก () เป็นบรรดาศักดิ์ของขุนนางในทวีปยุโรป เป็นตำแหน่งทางปกครองที่เป็นรองจากกษัตริย์ซึ่งปกครองดินแดนที่เรียกว่า "ดัชชี" ส่วนตำแหน่งดยุกในหมู่เกาะอังกฤษเป็นเพียงตำแหน่งที่ตั้งไว้เป็นเกียรติยศเท่านั้น ไม่มีอำนาจในทางปกครองเหมือนในประเทศยุโรปอื่นๆ ปัจจุบันตำแหน่งดยุก(ที่ไม่ใช่ราชวงศ์)ปรากฏอยู่อย่างเป็นทางการเฉพาะในสหราชอาณาจักรเท่านั้น
ภริยาของดยุกมีตำแหน่งเป็น ดัชเชส (Duchess) ตามสิทธิของคู่สมรส อย่างไรก็ตาม ในกรณีที่ดยุกมีแต่บุตรสาว บุตรสาวจะได้ขึ้นสืบตำแหน่งแทนเมื่อดยุกถึงแก่อสัญกรรม ซึ่งบุตรสาวที่ได้สืบตำแหน่งดยุกนี้จะมีตำแหน่งเป็น ดัชเชส ด้วยเช่นกันแต่เป็นดัชเชสจากการสืบตระกูล ในกรณีนี้ สิทธิของคู่สมรสจะไม่ส่งผ่านไปยังสามี ยกตัวอย่าง ดยุกที่ 1 แห่งมาร์ลบะระ มีเพียงธิดาเท่านั้น เมื่อเขาถึงแก่อสัญกรรม ธิดาของเขาจึงขึ้นสืบตำแหน่งต่อเป็น ดัชเชสที่ 2 แห่งมาร์ลบะระ อย่างไรก็ตาม สามีของนางจะไม่มีสิทธิหรือเกียรติยศใดๆในมาร์ลบะระ เมื่อนางถึงแก่อสัญกรรม บุตรชายของนางจึงสืบตำแหน่งต่อเป็นดยุกที่ 3 แห่งมาร์ลบะระ
คำว่าดยุกมาจากภาษาละตินว่า "dux" ซึ่งมีความหมายว่า 'ผู้นำ' คำนี้ถูกใช้ในยุคสาธารณรัฐโรมันเพื่อสื่อถึงผู้นำทางทหารที่ไม่มียศอย่างเป็นทางการ และต่อมาก็ใช้สื่อถึงผู้บัญชาการทหารประจำมณฑล
1 E+8 m²
1 E+8 m² เป็นอันดับของขนาดของสิ่งที่มีพื้นที่ระหว่าง 100 ถึง 1,000 ตารางกิโลเมตร
พื้นที่ขนาดน้อยกว่า 100 ตารางกิโลเมตร----
พื้นที่ขนาดมากกว่า 1,000 ตารางกิโลเมตร
เคานต์
เคานต์ () หรือ กราฟ () เป็นบรรดาศักดิ์ของขุนนางที่ใช้กันในยุโรป เคานต์ที่เป็นสตรีหรือภริยาของเคานต์เรียกว่า เคาน์เตส () หรือ เกรฟิน () เคานต์ปกครองดินแดนที่มีศักดิ์เป็นเคาน์ตี อำนาจในทางปกครองของเคานต์จะเรียกว่า "countship" ชื่อตำแหน่งมาจากภาษาฝรั่งเศสว่า "comte" ที่มาจากภาษาลาติน "comes" ที่แปลว่าเพื่อน (companion) และต่อมาหมายถึง "สหายของจักรพรรดิ หรือผู้แทนของจักรพรรดิ" ในอังกฤษไม่ใช้ตำแหน่งเคานต์ แต่ใช้ตำแหน่งที่เท่าเทียมกันที่เรียกว่า "เอิร์ล" แต่ภริยาของเอิร์ลก็ยังคงเรียกว่าเคาน์เตส ตำแหน่งที่เท่ากับเคานต์ในประเทศอื่น เช่น "กราฟ" ("Graf") ในเยอรมัน, "ฮะกุชะกุ" (伯爵)ในญี่ปุ่น
พระราชวงศ์ยุโรปมักจะใช้ตำแหน่ง "เคานต์" เป็นตำแหน่งกิตติมศักดิ์เพื่อพระราชทานแก่สมาชิกในพระราชวงศ์โดยเฉพาะ ตำแหน่งกิตติมศักดิ์นี้จะไม่มีอำนาจในทางปกครอง ในสหราชอาณาจักร "เอิร์ล" มักจะเป็นบรรดาศักดิ์ที่ได้แก่บุตรชายคนแรกของดยุก
มาร์คกราฟ
มาร์คกราฟ () หรือ มาร์เกรฟ () เป็นบรรดาศักดิ์ของขุนนางสืบตระกูลที่ใช้กันในยุโรปที่ปกครองดินแดนที่เรียกว่ารัฐมาร์เกรฟ (Margraviate) ที่เป็นดินแดนชายแดนเช่นรัฐมาร์เกรฟบรันเดินบวร์ค มาร์เกรฟเป็นตำแหน่งที่ใช้ในยุคกลางที่ผู้ถือตำแหน่งมีหน้าที่รับผิดชอบทางการทหารในบริเวณชายแดนของราชอาณาจักร อาณาจักรชายแดนเป็นอาณาจักรที่ต้องเผชิญหน้ากับการรุกรานจากภายนอกก่อนดินแดนส่วนอื่น ๆ ของราชอาณาจักรฉะนั้นมาร์เกรฟจึงมักจะมีกองกำลังภายใต้การปกครองที่มีขนาดใหญ่กว่าขุนนางดินแดนภายในอื่น ๆ และมักจะมีดินแดนในปกครองที่มีเนื้อที่มากกว่าที่เป็นผลมาจากการขยายดินแดนของตนเอง ในยุคกลางมาร์เกรฟมักจะมีอำนาจที่เป็นของตนเองที่ได้รับพระราชทานเมื่อเทียบกับขุนนางสืบตระกูลตำแหน่งอื่น ๆ แต่เมื่อมาถึงปลายยุคกลางและต้นสมัยใหม่ ความมั่นคงในบริเวณชายแดนก็เพิ่มมากขึ้น อำนาจของมาร์เกรฟและขุนนางอื่นก็เริ่มลดถอยลง
คำว่า "Margrave" () เป็นชื่อตำแหน่งในภาษาฝรั่งเศสและภาษาอังกฤษของตำแหน่งเยอรมัน "Markgraf" ที่มาจากคำว่า "Mark" (อาณาจักรชายแดน) และคำว่า "Graf" (เคานต์) รวมกัน
1 E+7 m²
1 E+7 m² เป็นอันดับของขนาดของสิ่งที่มีพื้นที่ระหว่าง 10 ถึง 100 ตารางกิโลเมตร
พื้นที่ขนาดน้อยกว่า 10 ตารางกิโลเมตร----
พื้นที่ขนาดมากกว่า 100 ตารางกิโลเมตร
1 E+6 m²
1 E+6 m² หรือ 1 ตารางกิโลเมตร () เป็นอันดับของขนาด ของสิ่งที่มีพื้นที่ระหว่าง 1 ถึง 10 ตารางกิโลเมตร
พื้นที่ขนาดน้อยกว่า 1 ตารางกิโลเมตร----
พื้นที่ขนาดมากกว่า 10 ตารางกิโลเมตร
ธนวรรษ โฆษิตสุข
ธนวฤนท์ โฆษิตสุข อดีตผู้ประกาศข่าวพยากรณ์อากาศ ข่าวค่ำ ไทยพีบีเอส หรือ ทีวีไทย ปัจจุบันเป็นผู้สื่อข่าวเศรษฐกิจภาคสนามรายการ ประเด็นเด็ด 7 สี, เช้านี้...ที่หมอชิต และเจาะเกาะติด ทางสถานีโทรทัศน์สีกองทัพบกช่อง 7
ชื่อเล่น ปิงปอง เป็นชาวอำเภอ ตาคลี จังหวัด นครสวรรค์ เกิดเมื่อวันที่ 4 สิงหาคม พ.ศ. 2524 เป็นบุตรคนสุดท้องในจำนวนพี่น้อง 3 คน ก่อนหน้านี้ชื่อ ธนวรรษ โฆษิตสุข โดยมีผลทางหน้าจอเมื่อ 1 กุมภาพันธ์ 2554 ผ่านรายการ เช้านี้ที่หมอชิต
1 E+10 m²
1 E+10 m² เป็นอันดับของขนาดของสิ่งที่มีพื้นที่ระหว่าง 10,000 ถึง 100,000 ตารางกิโลเมตร
พื้นที่ขนาดน้อยกว่า 10,000 ตารางกิโลเมตร
พื้นที่ขนาดมากกว่า 100,000 ตารางกิโลเมตร
สไปค์ ลี
เชลตัน แจ็กสัน "สไปค์" ลี () ผู้กำกับภาพยนตร์แนวอิสระ ผู้อำนวยการสร้าง นักเขียน และนักแสดงชาวอเมริกัน นอกจากนี้ยังเป็นผู้กำกับภาพยนตร์โฆษณาของผลิตภัณฑ์ไนกี้ และมิวสิกวิดีโอให้กับศิลปินนักร้อง เช่น พรินซ์, ไมเคิล แจ็กสัน, แอนิตา เบเกอร์, พับลิกเอเนมี สไปค์ ลี ยังเป็นอาจารย์สอนวิชาภาพยนตร์ที่มหาวิทยาลัยนิวยอร์ก และมหาวิทยาลัยโคลัมเบีย
ผลงานกำกับภาพยนตร์ของสไปค์ ลี มักมีเนื้อหาเกี่ยวกับการกีดกันทางเชื้อชาติ บทบาทของสื่อมวลชน อาชญากรรมในเมืองใหญ่ ความยากจน และประเด็นทางการเมือง โด่นเด่นด้วยฉากที่มีสีสันฉูดฉาดและมุมกล้องที่น่าเวียนหัว ภาพยนตร์หลายเรื่องถ่ายทำในบรูกลิน นิวยอร์ก ซึ่งเป็นย่านที่เขาเติบโตมา